62020TO0020_INF
A Törvényszék elnökének 2020. március 13‑i végzése –Intertranslations (Intertransleïsions) Metafraseis kontra Parlament
(T‑20/20. R. sz. ügy)
„Ideiglenes intézkedés iránti eljárás – Szolgáltatásnyújtásra irányuló közbeszerzési szerződések – A sürgősség hiánya”
1.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének egymással szembeni mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 20–23. pont)
2.
Ideiglenes intézkedés iránti eljárás – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Részletes okirati bizonyítékokkal alátámasztott, konkrét és pontos információk szolgáltatásának kötelezettsége
(EUMSZ 278. és EUMSZ 279. cikk)
(lásd: 26–27., 40. pont)
3.
Ideiglenes intézkedés iránti eljárás – A végrehajtás felfüggesztése – Az elrendelés feltételei – Sürgősség – A közbeszerzési szerződések odaítélésével kapcsolatos jogvitákban való értékelés – Súlyos kár – Elégséges jelleg a nyilvánvaló és súlyos jogellenességen alapuló, különösen komoly fumus boni iuris esetén – Feltétel – Az ideiglenes intézkedés iránti kérelemnek a nyertes ajánlattevővel való szerződéskötést megelőző szerződéskötési tilalmi időszakon belüli benyújtása
(EUMSZ 278. cikk; az Európai Unió Alapjogi Chartája, 47. cikk; 2018/1046 európai parlamenti és tanácsi rendelet, 175. cikk)
(lásd: 29., 30., 32., 33. pont)
4.
Ideiglenes intézkedés iránti eljárás – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Vagyoni kár – Az ajánlattevőnek a közbeszerzési eljárásból való kizárásából eredő esélyvesztés – Az érdemi kereset vagy kártérítés iránti kereset keretében teljes egészében helyrehozható kár – A helyrehozhatatlan jelleg hiánya
(EUMSZ 268., EUMSZ 278., EUMSZ 279. és EUMSZ 340. cikk)
(lásd: 38., 39., 50., 52. pont)
Tárgy
Az EUMSZ 278. és EUMSZ 279. cikken alapuló és ideiglenes intézkedések elrendelésére irányuló kérelem, amelynek tárgya elsősorban a felperes ajánlatának a TRA/EU19/2019. sz. ajánlati felhívás: Fordítási szolgáltatások 5. tétel (angol nyelvre történő fordítás) tekintetében a második helyre való rangsorolásáról, valamint az ezen ajánlati felhívás eredményeként az első szerződés másik ajánlattevőnek való odaítéléséről szóló, 2019. december 4‑i parlamenti határozatok végrehajtásának felfüggesztése, másodsorban az e másik ajánlattevővel kötött szerződés felfüggesztése, harmadsorban a Parlament kötelezése arra, hogy közölje a felperessel az értékelő bizottság indokolásából hiányzó szövegrészeket.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.